**ЈАВНИ ПОЗИВ ЗА УЧЕШЋЕ ЈАВНОСТИ У ПРОЦЕСУ КОНСУЛТАЦИЈА У ВЕЗИ СА НАЦРТОМ УПУСТВА ЗА ОЦЕЊИВАЊЕ УСКЛАЂЕНОСТИ ДРЖАВНЕ ПОМОЋИ ЗА ЗАПОШЉАВАЊЕ**

Комисија за контролу државне помоћи позива стручну јавност и све заинтересоване грађане да се укључе у поступак консултација о Нацрту упутства за оцењивање усклађености државне помоћи за запошљавање. Овом упуством преузима се садржина Саопштење Европске Комисије – Критеријуми за анализу усклађености државне помоћи за теже запошљиве незапослене и особе са инвалидитетом која се индивидуално пријављује (Communication from the Commission - Criteria for the compatibility analysis of state aid to disadvantaged and disabled workers subject to individual notification (OJ C 188, 11.8.2009)).

Консултације ће се спроводити у периоду од 9. новембра 2021. године до 16. новембра 2021. године.

Нацрт упутства за оцењивање усклађености државне помоћи за запошљавање постављен је на интернет страници [Комисије за контролу државне помоћи](http://www.kkdp.gov.rs) – <http://www.kkdp.gov.rs/>. Примедбе, предлози и сугестије достављају се Комисији за контролу државне помоћи ИСКЉУЧИВО електронским путем на имејл адресу: info@kkdp.gov.rs.

Комисија за контролу државне помоћи очекује да ће консултације ради израде нацрта предметног упуства допринети бољим решењима и ефикасној примени правила о контроли државне помоћи.